Berlingske Tidende, 1807-06-12
Skrivelse fra Berlin, den 6te Junii. Journalen Telegraphen melder følgende: "Troværdige Efterretninger fra det keiserl. Hovedqvarteer Finkenstein af 29de Maji melde, at man i Danzig har fundet 800 Kanoner og store Forraad af Korn, Viin, Klæde og Specerier. Danzig, en Fæstning af første Rang, tiener nu til Støttepunkt for Armeens venstre Fløi, ligesom Thorn for Centrum og Praga for høire Fløi. Marschal Lefebre har erhvervet sig stor Jortieneste. Han forstod, at besiæle Sachser, Polakker, Badener, Franske med samme Aand. Climatets Strenghed, Vanskeligheden i at fremskaffe 100 Kanoner og 5 til 6600 Centner Krudt, alt blev overvundet. Matroserne af Garden havde med deres sædvanlige Uforsagthed ført de med Munition ladte Skibe ned af Weichsel forbi Fæstningen Grandenz. Jngenieurerne og Artilleristerne have i lige Grad udmærket sig. Den 21de Maji vilde Marschal Lefebore lade storme, da Oberst Lacoste, der var sendt til Fæstningen i Tienestesager, kom tilbage med den Efterretning, at General Kalkreuth vilde capitulere under samme Betingelser, som han fordum havde tilstaaet Garnisonen i Maynz. Man samtykkede deri; thi uagtet Hagelsberg kunde blevet bestormet uden store Tab, var dog den egentlige Fæstning selv endnu saaledes forsvaret med en bred med Vand fyldt Grav, at den kunde forhale Overgivelsen i nogle Dage. Den 27de Maji rykkede Garnisonen ud. Fra 16000 Mand var den smeltet til 9000; henimod 4000 ligge syge i Hospitalerne og nesten lige saa mange ere deserterede. Nogle tusinde Heste ere faldne i vore Hænder, men i slet Tilstand. - Den russiske General Kammensky trak sig efter Slaget den 15de Maji tilbage til Weichselmünde, hvor han var Vidne til Danzigs Overgivelse; men da han troede, at man vilde opbrænde hans Transportskibe med gloende Kugler, som man i Mængde har i Beredskab paa hele Kysten fra Ems til Weichsel, gik han ombord og vendte tilbage til Pillau. Fortet selv aabnede Porten den 26de, imedens man bragde Capitulationen i Orden; Besætningen overgav sig og den forladte Commandant reddede sig over Havet. Keiseren har bevilget Beleiringsarmeen en Gratification. - Beleiringen for Granden, gaaer nu for sig med Kraft under Commando af Gen. Victor, der er ankommen til Staden Grandenz. - Hs. Majestæt Keiseren begav sig den 26de Maji til Bischofswerden, og Strasburg, hvor han holdt Revne over Kyrasseerdivisionen Hautpoult og Dragondivisionen Grouchi. Den 31te begav han sig til Danzig, hvor han vilde blive Natten over. Den tyrkiske Gesandt blev den 28de Maji forestillet Hs. Majestæt, overrakte sit Creditiv og forblev en Time i Keiserens Cabinet. Man forsikkrer, Keiseren skal have sagt, at Han og Keiser Selim vare i Fremtiden saa uadskillelige, som den høire og venstre Haand. - Fra Jsmail og Wallachiet indløbe de bedste Efterretninger paa officiel Vei. Det er sikkert, at Russerne ere blevne nødte, at ophæve Beleiringen for Jsmail og rømme Wallachiet. - Efterretningen om Danzigs Overgivelse har gjort et meget ubehageligt Jndtryk i Kønigsberg. Den kgl. Bank og og endeel af Kongens Effecter, som nylig førtes fra Memel til Kønigsberg, for at forhøie den offentlige Tillid, ere igien afsendte dertil i al Stilhed. Adskillige Familier begynde at efterfølge dette Exempel.